Elke gedeelte in die Bybel, ook ons fokusgedeelte, moet vertolk word in sy konteks in die hele Woord van die Here. Ons let op: (1) Wie moet stlibly? (2) is die gebod algemeen? en (3) die konteks van die Woord.
In sulke omstandighede maak die drievoudige swyggebod sin. Dit is sekerlik nie verkeerd om te sê dat dit vir die opbou van die gemeente in Korinte ‘n noodsaaklike gebod was nie.
Ander sê weer: nee, dit is duidelik, volgens 1 Kor 14:35, getroude vroue – en die rede vir die gebod dat sy moet stilbly, is om so haar onderdanigheid aan haar man te bewys.
In die tweede vertolking word daarvan uitgegaan dat 14:34 en 14:35 na twee verskillende onordelike optredes van vroue in die samekoms van die gemeente verwys, nl dat vroue verbied word om tydens die amptelike Woordverkondiging van die gemeente te praat (14:34) en verbied word om tydens die beoordeling van profesieë vrae te stel (14:35). In die laaste geval, in vandag se terme gestel: vroue mag nie deel van die kerkraad (dit is ouderlinge) wees wat toesig hou oor die suiwerheid van die Woordbediening nie.
Die gesprek oor die vraag of die vrou in die diens van Woordbedienaar en ouderling mag staan, word nie volledig in ons fokusgedeelte beantwoord nie.